เมื่อเดือนธันวา63ปวดท้องจนต้องเข้าโรงพยาบาล แล้วบอกว่าเป็นเป็นถุงนำ้ในรังใข่ต้องผ่าตัดแล้วให้ ตรวจเลือดแล้วบอกว่าผลเลือดไม่ปกติต้องตรวจซ้ำ แต่ว่าเป็นตั้งแต่10ปีที่แล้วเชื้อมันยังจะมีอีกไหมแฟนก็แฟน คนเดิมแต่ถ้านังติดเชื้ออยู่สามารถผ่าตัดได้ไหมคะ
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันสามารถรักษาให้หายด้วยยาฆ่าเชื้อ และควรรักษา เพราะในบางรายอาจจะกลายเป็นซิฟิลิซชนิดลุกลามไปยังระบบต่างๆดังกล่าวไปได้จึงแนะนำการกลับไปพบแพทย์เพื่อตรวจเลือดซ้ำ ถ้ายังให้ผลเป็นบวกอยู่ แม้ตอนนี้ไม่มีอาการอะไร แนะนำให้รักษา เพราะอาจจะเป็นระยะฟักตัวของโรคอยู่ และควรพาคู่นอนไปรักษาด้วยกันเพื่อให้หายขาดกันทั้งคู่ ไม่ติดกันไปมา การเป็นซิฟิลิซสามารถรักษาให้หายได้ ไม่ได้เป็นข้อห้ามในการผ่าตัดแต่อย่างใด